উসমানীয় সাম্রাজ্যের পতাকা

**উসমানীয় সাম্রাজ্যের জাতীয় পতাকা** হল লাল পটভূমির উপর সাদা চাঁদ ও পাঁচ কোণা তারা বিশিষ্ট একটি পতাকা। ১৮৪৪ সালে তানযিমাতের অংশ হিসেবে এ পতাকা প্রবর্তন করা হয়।

পূর্বে উসমানীয় সাম্রাজ্যের কোনো একক জাতীয় পতাকা ছিল না। সাম্রাজ্যের বিভিন্ন অঞ্চল ও সামরিক বাহিনীগুলোতে (বিশেষ করে নৌ-বাহিনীতে) বিভিন্ন ধরনের পতাকা প্রচলিত ছিল। ১৮শ শতাব্দীর শেষার্ধে এসব পতাকায় চাঁদ ও তারার ব্যবহার শুরু হয়। ১৭৯৩ সালে জারি করা এক *বুইরুলদু* (অধ্যাদেশ)এ উসমানীয় নৌ-বাহিনীর সকল জাহাজে লাল জমিনের উপর সাদা চাঁদ ও তারা সংবলিত পতাকা ব্যবহার করতে নির্দেশ দেওয়া হয়। তারপর ১৮৪৪ সালে এ পতাকারই একটি রূপ (৫ কোণা তারা বিশিষ্ট) উসমানীয় সম্রাজ্যের জাতীয় পতাকা হিসেবে গৃহীত হয়। এই জাতীয় পতাকা নির্ধারণ ছিল উসমানীয় সাম্রাজ্যের আধুনিকায়নের একটি অংশ যা তানযিমাত নামে পরিচিত।

বিংশ শতাব্দীতে উসমানীয় সাম্রাজ্যের বিভিন্ন অঞ্চল স্বাধীন হলে চাঁদ ও তারা এসব দেশের পতাকার একটি সাধারণ উপাদান হয়ে ওঠে (যেমন: আলজেরিয়া, আজারবাইজান, লিবিয়া ইত্যাদি)। ১৯৩৬ সালের ২৯ মে'তে প্রবর্তিত বর্তমান তুরস্কের জাতীয় পতাকাও এই পতাকার অনুরূপ (তবে পতাকার মাপ, জ্যামিতিক অনুপাত ও লালের ঘনত্বে কিছুটা পার্থক্য রয়েছে)।

## প্রাথমিক যুগের পতাকা
প্রাক-আধুনিক উসমানীয় সেনাবাহিনীতে পতাকার চেয়ে বরং ঘোড়ার লেজের মতো তুগ ব্যবহৃত হতো। ঊনবিংশ শতাব্দী পর্যন্ত পতাকার পাশাপাশি এগুলোর চল ছিল। *জোসেফ পিটন ডি টর্নেফোর্ট* (১৭১৯) এর *Relation d'un voyage du Levant* এ একটি তুগের বর্ণনা পাওয়া যায়। সামরিক পতাকার ব্যবহার শুরু হয় ষোড়শ শতাব্দীতে। ১৬শ ও ১৭শ শতাব্দীর উসমানীয় সামরিক পতাকাগুলোতে জুলফিকার আঁকা থাকত, যাকে প্রায়ই পশ্চিমা সাহিত্যে ভুলভাবে ব্যাখ্যা করা হয় একজোড়া কাঁচি হিসেবে দেখিয়ে। ১৫২০ সালে প্রথম সেলিমের আমলে ব্যবহৃত একটি তুগ তোপকাপি জাদুঘরে সংরক্ষিত আছে।


চিত্র:Szigetvár before the siege.jpg| ১৫৬৬ সালে জিগেতভার অভিযানের পূর্বে প্রদর্শিত বিভিন্ন ধরনের উসমানীয় পতাকা
চিত্র:Assalto per mare e per terra al isola, e S. Michele. 15.07.1565.png|ম্যাটেও পেরেজের চিত্রকর্মে ১৫৮১ সালের মাল্টা অভিযানে ব্যবহৃত উসমানীয় পতাকাসমূহ
চিত্র:Moeurs et costumes des Orientaux (recueil).f022.jpg|সুলতানের অনুচরদের হাতে সম্পূর্ণ লাল পতাকা
চিত্র:Zulfiqar flag at Guruslău (1601).svg|১৬০১ সালের গুরুসালু যুদ্ধে ব্যবহৃত জুলফিকার সংবলিত পতাকা
চিত্র:HGM Türkische Standarte 1683.jpg|ভিয়েনা যুদ্ধে (১৬৮৩) ব্যবহৃত উসমানীয় সেনাবাহিনীর পতাকা
চিত্র:Türkei Seidenfahne makffm.jpg|জুলফিকার পতাকা (১৯শ শতাব্দী)
চিত্র:94 Cemaat Orta banner.svg|জেনিসারি বাহিনীর ৯৪ সিমাত ওর্টার ৩ রঙা পতাকা (মাহমুদ শওকত পাশা'র সূত্রাণুসারে)
চিত্র:Ottoman emblems and military flags - Castellan Antoine-laurent - 1812.jpg|১৮১২ সালে উসমানীয় সেনাবাহিনীর পতাকাসমূহ
চিত্র:Coat of arms of Moldavia under Scarlat Callimachi, Sfântul Spiridon version.svg|মলদাভিয়ার কোট অফ আর্মস (জাতীয় প্রতীক)
File:Οθωμανικό λάβαρο το οποίο απέσπασαν οι Βενετοί ως τρόπαιο όταν εκ - Peeters Jacob - 1690.jpg|চন্দ্র খচিত পতাকা ও তুগ (১৬৮৫)
File:Ottoman army banner in the 1721 Hamse.svg|চন্দ্র খচিত উসমানীয় সেনাবাহিনীর একটি পতাকা (১৭২১)
File:Ottoman army banner as rendered by Hochenleitter (1788).svg|অস্ট্রিয়ার বিপক্ষে যুদ্ধে উসমানীয় পতাকা (১৭৮৮)
চিত্র:Ottoman tui 1877 romanian capture.jpg|রোমানিয়ার স্বাধীনতা যুদ্ধে উসমানীয় তুঘ
চিত্র:Blue Ottoman Flag.svg|নীল তুর্কী পতাকা যা ১৭৮০র দশকে পতাকার তালিকায় ছিল
চিত্র:Turkish Purple (Danker & Bowles).svg|তুর্কী বেগুনি পতাকা যা ১৭৮০র দশকে পতাকার তালিকায় ছিল
File:Maritime flag of Regency of Tripoli (18th century).svg|১৮শ শতাব্দীতে উসমানীয় সম্রাজ্য শাসিত ত্রিপলির পতাকা



## চাঁদ ও তারা সংবলিত পতাকা

থাম্ব|150px|আট কোণা তারা বিশিষ্ট উসমানীয় পতাকা (১৭৯৩-১৮৪৪)

কনস্টান্টিনোপল বিজয়ের পর ১৪৫৩ সাল থেকে তুর্কী জনগণের পতাকায় চাঁদ ও তারার প্রতীক ব্যবহার শুরু হয়। পূর্বে উসমানীয় পতাকা সমূহ সাধারণত সবুজ হত। কিন্তু ১৭৯৩ সালে এক অধ্যাদেশ জারির মাধ্যমে পতাকার রং লাল নির্ধারণ এবং এতে একটি আট কোণা তারা যুক্ত করা হয়। সুলতান তৃতীয় সেলিমের আমলে এই লাল পতাকা সর্বত্র ব্যবহৃত হতে শুরু করে। তবে ১৮৪০ এর আগে ৫ কোণা তারা বিশিষ্ট পতাকা দেখা যেত না।

ঊনবিংশ শতাব্দীর তানযিমাতের সময় ইউরোপীয় সেনাবাহিনীর পতাকার আদলে উসমানীয় পতাকার নকশা করা হয়। উসমানীয় নৌ-বাহিনীর পতাকা ছিল লাল রঙের (কেননা তখন ধর্মীয় প্রতিষ্ঠানগুলোর পতাকা হত সবুজ রঙের আর সেক্যুলার প্রতিষ্ঠানগুলোর পতাকা হত লাল রঙের)। এই পুনর্গঠনের মাধ্যমে উসমানীয় পাশালিক, বেইলিক এবং আমিরাতসমূহের নিজস্ব পতাকা বিলুপ্ত করা হয় এবং এদের স্থানে একক উসমানীয় জাতীয় পতাকা প্রবর্তন করা হয়। নকশাটি ছিল লাল পটভূমির উপর সাদা রঙের চাঁদ ও তারা যা বর্তমান তুরস্কের জাতীয় পতাকার অগ্রদূত। এর পাশাপাশি সম্পূর্ণ লাল রঙের পতাকাকে সিভিল এনসাইন হিসেবে ঘোষণা করা হয়।

১৯২৩ সালে তুরস্ক প্রজাতন্ত্র গঠিত হলে নবগঠিত সরকার উসমানীয় সম্রাজ্যের সর্বশেষ পতাকাটিই বহাল রাখে। পরবর্তীতে ১৯৩৬ সালের ২৯ মে তুরস্কের পতাকা আইন () এর মাধ্যমে পতাকার অনুপাতে কিছুটা পরিবর্তন এনে বর্তমান রূপ প্রদান করা হয়।


চিত্র:Ottoman Empire declaration of war during WWI.png|উসমানীয় শায়খুল ইসলাম জিহাদ ঘোষণা করছেন; মঞ্চের সামনে উসমানীয় তুর্কি পতাকা রাখা
File:Declaration of the 1908 Revolution in Ottoman Empire.png|১৯০৮ সালে তরুণ তুর্কি বিপ্লব ঘোষণার সময় নেতৃবৃন্দ
File:Ottoman troops with flag.jpg|বলকান যুদ্ধে এক উসমানীয় সৈন্যের হাতে পতাকা
File:German soldiers celebrate Christmas in Ottoman Empire during WW1.jpg|প্রথম বিশ্বযুদ্ধ চলাকালীন জার্মান সেনারা উসমানীয় সাম্রাজ্যে বড়দিন উৎযাপন করছে। পেছনে উসমানীয় ও জার্মান পতাকা
চিত্র:Ottoman Navy at the Golden Horn.jpg|প্রথম বিশ্বযুদ্ধকালীন সময়ের একটি পোস্ট কার্ডে উসমানীয় নৌ-বাহিনী, এবং সুলতান পঞ্চম মুহাম্মদের ছবি
চিত্র:Hartwig & Vogel's Tell-Chocolade No. 00.jpg|২০শ শতাব্দীর একটি জার্মান চকলেট বক্সের চিত্রকর্মে ৬ কোণা তারা বিশিষ্ট উসমানীয় পতাকা


### চাঁদ-তারা প্রতীকের উৎস
অনেক ঐতিহাসিকের মতে ঊনবিংশ শতাব্দীর উসমানীয় পতাকার চাঁদ ও তারা বাইজেন্টাইনদের থেকে নেওয়া। তবে, ফ্রান্জ বেবিঞ্জার (১৯৯২) এর মতে চন্দ্র প্রতীক (তারা নয়) এশীয় তুর্কিদের একটি প্রাচীন ঐতিহ্য।

## রাজকীয় পতাকা
[থাম্ব|১৮৮২ সালে গৃহীত উসমানীয় প্রতীকে বাম দিকে সবুজ পতাকা ([উসমানীয় খিলাফত|খিলাফতের প্রতীক) এবং ডান দিকে লাল পতাকা (উসমানীয় সম্রাজ্যের প্রতীক) রয়েছে।]]
রাজকীয় পতাকায় লাল বা গোলাপী জমিনের উপর সুলতানের তুগরা থাকতো।

চিত্র:Imperial standard of the Ottoman Sultan.svg|উসমানীয় সুলতানের রাজকীয় পতাকা
চিত্র:Naval standard of the Ottoman Sultan.svg|উসমানীয় সুলতানের নৌ-বাহিনীর পতাকা

শেষ উসমানীয় খলিফা দ্বিতীয় আবদুল মজিদ যে পতাকা ব্যবহার করতেল তার মূল রঙ ছিল সবুজ। এর মাঝে লাল ডিম্বাকৃতির অংশে সাদা চাঁদ ও তারা অঙ্কিত থাকতো এবং লাল অংশের বাইরে সাদা নকশা ব্যবহৃত হত।

চিত্র:Caliphate standard of Abdulmejid II (1922–1924).svg|দ্বিতীয় আবদুল মজিদের খিলাফতের পতাকা


## আরো দেখুন

* উসমানীয় সাম্রাজ্য
* উসমানীয় সাম্রাজ্যের প্রতীক
* পূর্বতন স্বাধীন রাষ্ট্রসমূহের পতাকা

## তথ্যসূত্র

## বহিঃসংযোগ
* 
* উসমানীয় সম্রাজ্য, *ফ্ল্যাগস অফ দ্যা ওয়ার্ল্ড*

বিষয়শ্রেণী:উসমানীয় সম্রাজ্য
বিষয়শ্রেণী:ঐতিহাসিক পতাকা
বিষয়শ্রেণী:পতাকা
বিষয়শ্রেণী:১৮৪৪
বিষয়শ্রেণী:তুরস্কের ইতিহাস
বিষয়শ্রেণী:উসমানীয় সাম্রাজ্যের ইতিহাস
বিষয়শ্রেণী:উসমানীয় সাম্রাজ্যের রাজনীতি